મે ૨૫

૨૫ મેનો દિવસ ગ્રેગોરીયન પંચાંગ મુજબ વર્ષનો ૧૪૫મો (લિપ વર્ષ દરમ્યાન ૧૪૬મો) દિવસ છે. આ દિવસ પછી વર્ષ પુરું થવામાં ૨૨૦ દિવસ બાકી રહે છે.

 મહત્વની ઘટનાઓ 
 ૧૯૧૫ – ગાંધીજીના બેરિસ્ટર અને મિત્ર જીવનલાલ દેસાઈના કોચરબ બંગલામાં ગાંધી આશ્રમની સ્થાપના કરવામાં આવી.
 ૧૯૫૫ – બ્રિટિશ આરોહકો દ્વારા વિશ્વના ત્રીજા ઉંચા પર્વત કાંચનજંઘાનું પ્રથમ આરોહણ કરાયું. 
 ૧૯૬૧ – એપોલો કાર્યક્રમ: અમેરિકાનાં પ્રમુખ 'જોહન એફ.કેનેડી'એ,કોંગ્રેસનાં ખાસ સંયુક્ત સત્ર સમક્ષ, જાહેરાત કરી કે આ કાર્યક્રમનો મુખ્ય હેતુ,આ દશકનાં અંત સુધીમાં, માનવને ચંદ્ર પર પહોંચાડવાનો છે. 
 ૧૯૭૭ – સ્ટાર વૉર્સ ચલચિત્ર પ્રદર્શિત થયું.
 ૧૯૭૭ – ચીનની સરકારે વિલિયમ શેક્સપિયરના સાહિત્યિક કાર્ય પરનો એક દાયકા જૂનો પ્રતિબંધ દૂર કર્યો અને ૧૯૬૬માં શરૂ થયેલી સાંસ્કૃતિક ક્રાંતિનો અસરકારક રીતે અંત આણ્યો.
 ૨૦૦૧ – કોલોરાડોનાં ૩૨ વર્ષના 'એરિક વૈહેનમાયર' (Erik Weihenmayer), એવરેસ્ટનાં શિખરે પહોંચનાર પ્રથમ અંધ વ્યક્તિ બન્યા. 
 ૨૦૦૯ – ઉત્તર કોરિયા (North Korea)એ દ્વિતિય પરમાણુ પ્રક્ષેપાત્ર પરિક્ષણ કર્યું, જે સંયુક્ત રાષ્ટ્રનાં પરમાણુ પરિક્ષણ પર રોકથામનાં ભંગ સમાન હોવાથી તનાવ ઉત્પન્ન થયો.
 ૨૦૧૧ – ઓપ્રાહ વિન્ફ્રે એ તેનો છેલ્લો શો પ્રસારિત કર્યો. ‘ધ ઓપ્રાહ વિન્ફ્રે શો’ની ૨૫ વર્ષની સફરનો અંત આવ્યો.

 જન્મ 
 ૧૪૫૮ – મહમદ બેગડો, ગુજરાતનો સુલ્તાન (અ. ૧૫૧૧)
 ૧૮૦૩ – રાલ્ફ વાલ્ડો એમર્સન, અમેરિકન ચિંતક, કવિ, અને નિંબંધકાર (અ. ૧૮૮૨)
 ૧૮૮૬ – રાસબિહારી બોઝ, સ્વાતંત્ર્ય સેનાની (અ. ૧૯૪૫)
 ૧૯૦૪ – હરિપ્રસાદ મણિરાય વ્યાસ, ગુજરાતી હાસ્યલેખક અને બાળસાહિત્યકાર (અ. ૧૯૮૦)
 ૧૯૨૬ – ધીરૂબેન પટેલ, ગુજરાતી સાહિત્યકાર
 ૧૯૨૮ – હરકિસન મહેતા, ગુજરાતી લેખક અને ચિત્રલેખા સાપ્તાહિકનાં સંપાદક (અ. ૧૯૯૮)
 ૧૯૩૧ – મકરંદ મહેતા, સામાજિક અને આર્થિક ઇતિહાસકાર
 ૧૯૭૨ – કરણ જોહર, ભારતીય અભિનેતા, દિગ્દર્શક, નિર્માતા અને પટકથા લેખક

 અવસાન 
 ૧૯૨૪ – આશુતોષ મુખર્જી, ખ્યાતનામ બેરિસ્ટર અને શિક્ષણવિદ્ (જ. ૧૮૬૪)
 ૨૦૦૫ – સુનિલ દત્ત, ભારતીય ફિલ્મ અભિનેતા અને રાજકારણી (જ. ૧૯૨૯)
 ૨૦૦૫ – ઈસ્માઇલ મર્ચન્ટ, ભારતીય દિગ્દર્શક, નિર્માતા અને પટકથા લેખક. (જ. ૧૯૩૬)

 તહેવારો અને ઉજવણીઓ 

 બાહ્ય કડીઓ 
 બી.બી.સી.(BBC): આજનો દિવસ

શ્રેણી:મે